ansningerne. 377 



fører sine Svingninger frem og tilbage. Naturligvis kan ogsaa an- 

 vendes andre Tegninger f. Ex. en Dreng der springer i et Tov etc. 



Det morsomste af alle disse Arter Legetøj er Zootropet (zoon Dyr, 

 trepein at dreje); det bestaar af en Hulcylinder af Pap som kan 

 dreje rundt om sin lodrette Axe og som er forsynet med talrige 

 smaa Spalter i hele sin Omkreds. Indeni Cylinderen opstiller man 

 en Strimmel Papir, paa hvilken man har afbildet de forskellige 

 Stadier af en eller anden Bevægelse, f. Ex. en Mand i de forskellige 

 Stillinger som han indtager naar han springer over en Hindring. 

 Man ser nu gennem en af Sprækkerne og sætter saa Cylinderen i 

 hurtig Bevægelse. Sprækkerne følge nu hurtigt den ene paa den 

 anden og det gør samme Indtryk paa Nethinden som om man be- 

 standig saa gennem samme Sprække; paa den anden Side følge 

 Tegningerne der fremstille de forskellige Faser af Bevægelsen 

 hurtigt paa hverandre, og man faar da Indtrykket af hele Be- 

 vægelsen, saa at det tager sig ud som den virkelig udførtes for Ens 

 Øje og man saa Manden springe over Hindringerne. Man har 

 gjort Virkningen noget mere overraskende ved et særligt Arrange- 

 ment som nu næsten altid findes i dette Legetøj. Naar man gør 

 Antallet af Tegningerne paa Papiret mindre end Antallet af Spræk- 

 kerne i Cylinderens Væg, synes Manden at springe tilbage, er der 

 derimod færre Sprækker end Tegninger synes Manden at springe 

 fremad. 



Man har forsøgt at maale hvorlænge Synsindtrykkene paa Net- 

 hinden vedvarer, men det er ikke lykkedes at finde nøjagtige Be- 

 stemmelser herfor; Belysningens Styrke og Forskellen imellem An- 

 tallet af de Lysstraaler, der udgaa fra det bevægede Legeme og fra 

 den Baggrund mod hvilken det ses, spille i saa Henseende en stor 

 Rolle. Ser man i middelmaadig Belysning paa Egerne i et rullende 

 Hjul løbe de i Et, men falder en Solstraale paa Hjulet staa de 

 pludselig klart og adskilt. En Kanonkugle kan ikke ses mod den 

 klare Himmel selv naar den er begyndt at sagtne i sin Fart, men 

 stryger den langs den mørke Jord kan man opdage den. Man 

 regner, at Synsindtrykket ved middelstærk Belysning holder sig 

 omtrent 1 / 10 Secund. 



